La casa és molt maca, típica de poble, i ens ho vam passar molt bé. És bastant semblant a com ens l'esperàvem, les habitacions potser millor. La cuina està molt ben equipada i la nevera és prou gran. Hi havia algunes coses bàsiques necessàries com sucre, sal, paper de cuina... Hi havia també sabó per la rentadora i algunes pastilles pel rentaplats. L'Arnau va ser molt accessible i ens va ajudar ràpidament a solucionar un parell de petites cosetes. Vam poder preparar una barbacoa a l'espai exterior de la casa i hi vam prendre el cafè, hi ha un para-sol que ens va anar molt bé.
Espinelves és un poble petit, però maco per passar-hi uns dies, amb algunes botigues i alguns bars més dels que pensàvem que hi hauria.
Només hi ha dos petites cosetes a tenir en compte. A l'espai de la llar de foc de la casa, hi ha instal·lada una de metàlica i està colocada de costat, cosa que no s'aprecia a les fotos i que impedeix veure el foc des de la taula on havíem de fer els àpats, va ser una petita decepció. L'altre petit bemol és que un dels banys de dalt no tenia rentamans, hi havia la instal·lació preparada, però no hi havia ni pica ni aixeta i vam haver de fer servir la de la banyera per rentar-nos-hi les mans.
Però, en general, la casa ens va agradar molt i la vam ben aprofitar.